Дениз Текин

Хатиџе Дениз Текин  (родена на 7 јуни 1997 година) е турска музичарка и текстописец. Нејзиниот интерес за музика започнал на 8-годишна возраст, кога почнала да свири на пијано и флејта. Таа се приклучила на различни локални музички групи за време на нејзините средношколски години. На 16 години почнала да изведува музика во живо во мали кафулиња во својот град. Во исто време, таа споделувала свои снимки под прекарот Дапхед (Daphead) на различни музички платформи и правела кавери на познати песни и привлекла внимание. Во 2017 година, го издала својот прв студиски албум наречен Козакулучка.

 Живот и кариера 
Родена е во Измир како дете на државен службеник, а првите години ги поминала во Конак. Нејзините родители студирале стоматологија, а детството го поминала во различни провинции. Најпрвин со семејството отишла во Мардин и таму завршила основно училиште. Потоа средното образование го завршила во градот Газиантеп. Нејзиниот интерес за музика започнал со пијано и флејта со охрабрување на нејзиниот татко. Во Газиантеп, таа ги споделила своите музички дела на платформи за споделување музика како што е Саундклауд и привлекла големо внимание. Нејзините снимки во овој период биле преслушани меѓу 1 и 7 милиони пати на YouTube. Откако создала адекватна публика, одржала концерти во големите градови како Истанбул, Анкара, Измир и Анталија. Во едно интервју во 2015 година, турскиот пејач Калбен го привлекол вниманието на инструментите и гласот на Текин. По напуштањето на Газиантеп, таа започнала да студира западни јазици и книжевност на Универзитетот Богазичи. Во 2017 година, на деветнаесетгодишна возраст, таа го издала својот прв студиски албум Козакулучка, кој се состои од девет песни. Во овој албум таа обработила и песни како „Бени Вур“ од Ахмет Каја и Јусуф Хајалоглу.

Подоцна извела голем број песни заедно со Џан Озан.

 Дискографија 

 Албуми

 Козакулучка (2017)

 Синглови

 „Хеп Отуруп Бекледим“ (2017)
 „Чозулмез“ (2018)
 „Јилдизлар“ (2019)
 „Хеп Сонрадан“ (2020)
 „Не Јапсам Јанарим“ (2020)
 „Аман Ајрилик“ (2020)
 „Гунеше Догру“ (2020)

 Наводи 

Категорија:Турски музичари
Категорија:Родени во 1997 година